CELEX: 62019TN0803
Language: hr
Date: 2019-11-19 00:00:00
Title: predmet T-803/19: Tužba podnesena 19. studenoga 2019. – etc-gaming i Casino-Equipment protiv Komisije

10.2.2020   
            
            
               HR
            
            
               Službeni list Europske unije
            
            
               C 45/80
            
         
      Tužba podnesena 19. studenoga 2019. – etc-gaming i Casino-Equipment protiv Komisije
      (predmet T-803/19)
      (2020/C 45/66)
      Jezik postupka: njemački
      
         Stranke
      
      
         Tužitelji: etc-gaming GmbH (Beč, Austrija) i Casino-Equipment Vermietungs GmbH (Beč) (zastupnik: A. Schuster, odvjetnik)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  naloži Europskoj uniji, koju zastupa Europska komisija, isplatu naknade štete u iznosu od 110 836 927,73 eura, koju je nezakonito i skrivljeno uzrokovala na imovini tužiteljâ jer je propustila predvidjeti pravni lijek u smislu članka 6. stavka 1. i članka 13. EKLJP-a, članka 47. Povelje Europske unije o temeljnim pravima (u daljnjem tekstu: Povelja);
               
            
                  —
               
               
                  podredno, meritorno naloži Europskoj uniji, koju zastupa Europska komisija, isplatu naknade štete koju je nezakonito i skrivljeno uzrokovala odnosno koja će ubuduće nastati na imovini tužiteljâ jer je propustila predvidjeti pravni lijek u smislu članka 6. stavka 1. i članka 13. EKLJP-a, članka 47. Povelje;
               
            
                  —
               
               
                  naloži Europskoj uniji, koju zastupa Europska komisija, snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeći tužbeni razlog:
      Propuštanje Unije da provede zahtjeve EKLJP-a i Povelje o uspostavi djelotvornog pravnog lijeka tužiteljima je nezakonito i skrivljeno uzrokovalo štetu od najmanje 110 836 927,73 eura. Ta se šteta sastoji u tome da tužitelji zbog nepostojanja pravnog lijeka kojim bi se omogućilo preispitivanje propuštanja nacionalnih sudova, koji su to obvezni učiniti, da upute zahtjev za prethodnu odluku Sudu, pravno nisu bili u mogućnosti osigurati učinak pravu Unije i time na temelju nadređenosti prava Unije osigurati neprimjenjivost nacionalnih poreznih odredbi Glücksspielgesetza (Zakon o igrama na sreću) koje dovode do poreznih obveza koje odgovaraju višestrukom iznosu u istom razdoblju ostvarenog prihoda.